﻿Eminescu interzis în Miercurea Ciuc 
Extremiştii din Garda Secuiască au declarat război străzii ce poartă numele poetului 

Csibi Barna protestează în mijlocul Ciucului faŃă de Eminescu pe motiv că acesta „îi insultă pe huni”   
În după-amiaza zilei de 26 ianuarie, la doar câteva zile după aniversarea naşterii marelui poet român, Mihai 
Eminescu, membrii fondatori ai AsociaŃiei de Cultură şi TradiŃii Garda Secuiască, Csibi Barna şi Csiszer 
Lóránt, au organizat o „AcŃiune literară” în Miercurea Ciuc. Scopul nu era însă, după cum ne-am aştepta, 
de a aduce un omagiu amintirii poetului, ci, dimpotrivă, avea menirea de a defăima numele lui Eminescu, 
de a convinge cetăŃenii urbei că acesta nu merită ca o stradă din Miercurea Ciuc să-i poartă numele. Csibi 
Barna purta în mână portretul lui Eminescu, cu semnul „Interzis”, iar sub portret apărea inscripŃia „Nu la 
insultarea hunilor!”. 
Csibi Barna: afară cu denigratorul hunilor din oraş! În 17 ianuarie a.c. a fost înregistrat, la Registratura 
Primăriei Miercurea Ciuc, un document care purta antetul Székely Gárda Kulturalis és Hagyományşrzş 
Egyesület (AsociaŃia de Cultură şi TradiŃii Garda Secuiască), cu numărul 464. Semnatarii, Csibi Barna şi 
Csiszer Lóránt, în calitate de „membri fondatori” ai asociaŃiei, solicitau acordul Primăriei pentru 
organizarea, în 20 ianuarie, în centrul municipiului Miercurea Ciuc, o „acŃiune de informare literară”, pri-
vind activitatea poetului Mihai Eminescu. În adresa înaintată Primăriei (postată pe blogul personal al lui 
Csibi Barna) este menŃionat că „(...) vor fi prezentate prin recitaluri şi prin reproducŃii pe afişe, cât şi prin 
proiector, opere aparŃinând poetului amintit, atât în limba română, cât şi în traducere maghiară, respectiv se 
vor distribui fluturaşe”. 
AcŃiunea Gărzii, intitulată „Eminescu – publicistul”, avea menirea de a convinge cetăŃenii urbei despre 
faptul că poetul român nu a avut nici o legătură cu oraşul Miercurea Ciuc, ba, mai mult, el „a jignit în mod 
foarte profund atât naŃiunea, limba, cultura maghiară, cât şi legislaŃia, ştiinŃa şi politica economică ale 
poporului maghiar”, în consecinŃă, nu merită ca o stradă din municipiu să-i poartă numele. Cu câteva zile 
mai târziu, cei doi semnatari au revenit cu o altă solicitare către Primăria urbei, de această dată, în nume 
propriu. Noul document a fost înregistrat cu numărul „ad. 464”. Prin acest document, cei doi înştiinŃau 
instituŃia că „dorim să modificăm data şi ora de începere a acŃiunii literare din declararea prealabilă pusă 
sub numărul de înregistrare 464/2011.01.17. Noua dată va fi 26.01.2011, de la ora 17:00. AcŃiunea literară 
se va desfăşura conform celor scrise în declararea prealabilă originală şi se va desfăşura între orele 17:00-
18:00”. Prin DispoziŃia nr. 23 din 24 ianuarie, primarul Ráduly Róbert Kálmán a dispus „Interzicerea 
organizării adunării publice, solicitată de AsociaŃia Székely Gárda Kulturalis és Hagyományşrzş Egyesület 
pentru data de 26.01.2011, ora 17:00, pe motivul încălcării prevederilor art. 9 alin. a) din Legea nr. 60/1991 
privind organizarea şi desfăşurarea adunărilor publice, cu modificările ulterioare”. Articolul şi alineatul 
invocate din Legea nr. 60/1991 privind organizarea şi desfăşurarea adunărilor publice prevăd că „Sunt 
interzise adunările publice prin care se urmăreşte: a) propagarea ideilor totalitare de natură fascistă, 
comunistă, rasistă, şovină sau ale oricăror organizaŃii terorist-diversioniste”. 
 Csibi Barna, amendat de Jandarmerie cu 1.000 de lei. Primăria a interzis autorizarea adunării publice so-
licitate de Garda Secuiască de a protesta faŃă de poetul naŃional al României, chiar în faŃa Centrului Cultu-
ral „Miron Cristea”. În aceste condiŃii, Csibi Barna a încercat să se folosească de un tertip ordinar, şi anume 
de faptul că a doua solicitare a fost făcută în nume propriu, iar el ca persoană nu a primit nici un răspuns 
din partea primăriei. Numai că Primăria Miercurea Ciuc a analizat cele două solicitări şi a observat că a 
doua a fost făcută, chiar dacă în nume propriu, pentru a amâna, la o dată ulterioară, „festivităŃile” solicitate 
de Garda Secuiască. 
Cu toate acestea, Csibi Barna a apărut în centrul oraşului cu portretul lui Eminescu, pe care apare semnul 
„Interzis”, dar şi inscripŃia „Nu la insultarea hunilor!”. De altfel, pe blogul lui personal, liderul mişcării 
extremiste menŃionează că a avut loc o „acŃiune literară de conştientizare şi de informare”, anunŃată de 
persoana fizică Csibi Barna, dar interzisă de Primăria Gărzii Secuieşti, care „dorea să atragă atenŃia asupra 
punctului de vedere specific al poetului român Eminescu Mihály din secolul al 19-lea, vizavi de naŃiunea, 
limba şi cultura maghiară, publicat în ziarul FederaŃiunea în 1872, intitulat «Ecuilibrul»„. 
Cei patru au fost conduşi la sediul Jandarmeriei din Miercurea Ciuc, unde Csibi Barna a fost amendat cu 
suma de 1.000 de lei, pentru faptul că a organizat şi desfăşurat un protest, cu toate că a fost anunŃat că nu i 
se permite acest lucru. CeilalŃi trei participanŃi la protest au primit avertisment în scris pentru implicarea lor 
într-o acŃiune interzisă. 
 Mircea Duşa, interzis pentru intimidare. Pe lângă portretul lui Eminescu, Csibi Barna avea în mână şi por-
tretul deputatului  harghitean Mircea Duşa, tot cu semnul „Interzis” şi inscripŃionat „Nu la intimidare!”. 
Pentru Csibi Barna, persoana deputatului Duşa a devenit deranjantă din 15 ianuarie, când acesta anunŃa că 
pregăteşte un proiect de lege care să interzică schimbarea denumirilor de străzi sau a obiectivelor culturale 
care poartă numele unor personalităŃi importante ale culturii, istoriei şi ştiinŃei româneşti şi universale. El 
va depune proiectul la Camera DeputaŃilor o dată cu începerea sesiunii parlamentare, pe 1 februarie, şi va 
solicita dezbaterea lui în procedură de urgenŃă. 
IniŃiativa de a înlocui denumirea străzii nu este prima încercare a lui Csibi Barna de a aduce schimbări în 
Miercurea Ciuc. El doreşte şi îndepărtarea Monumentului Ostaşului Necunoscut din oraş, unde se sărbăto-
reşte anual Ziua NaŃională a României. Mai mult, liderul Gărzii vrea re-ferendum şi pentru schimbarea de-
numirii municipiului reşedinŃă de judeŃ din Miercurea Ciuc în Csíkszereda. 
Csibi Barna este funcŃionar la DirecŃia Generală a FinanŃelor Publice Harghita, calitate în care a făcut mai 
multe demersuri pentru sprijinirea acŃiunilor Gărzii Secuieşti, o organizaŃie extremistă, neînregistrată ju-
ridic. Potrivit propriului site, organizaŃia are ca scop obŃinerea autodeterminării poporului secuiesc, obŃine-
rea recunoaşterii poporului secuiesc ca şi naŃie şi apariŃia łinutului Secuiesc pe harta politică a lumii, adică 
realizarea unui stat autonom secuiesc. Mişcarea a luat fiinŃă la Miercurea Ciuc, după ce organizaŃia extre-
mistă Garda Maghiară din Ungaria a fost scoasă anul trecut în afara legii de justiŃia din Ńara vecină. 
 
